Document ID: 32005R1332

KOMISIJAS REGULA (EK) Nr. 1332/2005
(2005. gada 9. augusts),
ar ko groza Padomes Regulu (EK) Nr. 338/97 par savvaļas dzīvnieku un augu sugu aizsardzību, reglamentējot to tirdzniecību
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1996. gada 9. decembra Regulu (EK) Nr. 338/97 par savvaļas dzīvnieku un augu sugu aizsardzību, reglamentējot to tirdzniecību (1) un jo īpaši tās 19. panta 3. punktu,
tā kā:
(1)
Konvencijas par starptautisko tirdzniecību ar apdraudēto sugu savvaļas dzīvniekiem un augiem (še turpmāk - “Konvencija”) pušu konferences trīspadsmitajā sesijā Bangkokā (Taizeme) 2004. gada oktobrī veica atsevišķus grozījumus Konvencijas papildinājumos.
(2)
Sugas Orcaella brevirostris, Cacatua sulphurea, Amazona finschi, Pyxis arachnoides un Chrysalidocarpus decipiens no Konvencijas II papildinājuma pārvietoja uz tās I papildinājumu.
(3)
Sugas Haliaeetus leucocephalus, Cattleya trianaei un Vanda coerulea, kā arī Ceratotherium simum simum Svazilendas populāciju (tikai tādēļ, lai galamērķi starptautiskajā tirdzniecībā ar medību trofejām un dzīviem dzīvniekiem būtu atbilstīgi un pieņemami), Crocodylus acutus Kubas populāciju un Crocodylus niloticus Namībijas populāciju no Konvencijas I papildinājuma pārvietoja uz tās II papildinājumu.
(4)
Konvencijas II papildinājumā grozīja norādes par sugām Loxodonta africana (Namībijas un Dienvidāfrikas populācijas), Euphorbia spp., Orchidaceae, Cistanche deserticolaun Taxus wallichiana.
(5)
Sugas Malayemis subtrijuga, Notochelys platynota, Amyda cartilaginea, Carettochelys insculpta, Chelodina mccordi, Uroplatus spp., Carcharodon carcharias (patlaban minētas III papildinājumā), Cheilinus undulatus, Lithophaga lithophaga, Hoodia spp., Taxus chinensis, T. cuspidata, T. fuana, T. sumatrana, Aquilaria spp. (izņemot A. malaccensis, kas jau ir minēta II papildinājumā), Gyrinops spp. un Gonystylus spp. (iepriekš minētas III papildinājumā) iekļāva Konvencijas II papildinājumā.
(6)
Sugu Agapornis roseicollis svītroja no Konvencijas II papildinājuma.
(7)
Pēc Konvencijas pušu konferences trīspadsmitās sesijas sugu Chinemys megalocephala, C. nigricans, C. reevesii, Geoemyda spengleri, Mauremys iversoni, M. pritchardi, Ocadia glyhpistoma, O. philippeni, O. sinensis, Sacalia bealei, S. pseudocellata, S. quadriocellata, Palea steindachneri, Pelodiscus axenaria, P. maackii, P. parviformis, P. sinensis un Rafetus swinhoei Ķīnas populācijas atbilstīgi Ķīnas lūgumam iekļāva Konvencijas III papildinājumā.
(8)
Neviena no dalībvalstīm nav paredzējusi atrunas attiecībā uz minētajiem grozījumiem.
(9)
Konvencijas pušu konferences trīspadsmitajā sesijā turklāt pieņēma jaunus taksonomiskus apzīmējumus, un tādēļ ir jāpārdēvē un taksonomiski jāpārgrupē dažas no Konvencijas papildinājumos minētajām sugām.
(10)
Konvencijas I, II un III papildinājumā veikto grozījumu dēļ ir jāgroza Regulas (EK) Nr. 338/97 pielikuma A, B un C pielikums.
(11)
Lai gan sugu Haliaeetus leucocephalus pārvietoja uz Konvencijas II papildinājumu, Padomes 1979. gada 2. aprīļa Direktīvas 79/409/EEK par savvaļas putnu aizsardzību (2) 6. panta 1. punkts ir pamatojums tam, lai minēto sugu atstātu Regulas (EK) Nr. 338/97 pielikuma A pielikumā.
(12)
Atbilstīgi 12. panta 2. punkta prasībām Padomes 1992. gada 21. maija Direktīvā 92/43/EEK par dabisko dzīvotņu, savvaļas faunas un floras aizsardzību (3) Orcaella brevirostris jau ir iekļauta Regulas (EK) Nr. 338/97 pielikuma A pielikumā.
(13)
Sugas Arisaema jacquemontii, A. speciosum, A. triphyllum, Biaris davisii ssp. davisii, Othonna armiana, O. euphorbioides, O. lobata, Adenia fruticosa, A. spinosa, Ceraria gariepina, C. longipedunculata, C. namaquensis, C. pygmaea, C. schaeferi, Trillium catesbaei, T. cernuum, T. flexipes, T. grandiflorum, T. luteum, T. recurvatum and T. undulatum, kas patlaban visas ir minētas Regulas (EK) Nr. 338/97 pielikuma D pielikumā, Kopienā neieved tādos daudzumos, lai šis process būtu jāuzrauga. Minētās sugas tādēļ jāsvītro no D pielikuma.
(14)
Turpretim sugu Selaginella lepidophylla, kas patlaban nav minēta Regulas (EK) Nr. 338/97 pielikuma A, B, C vai D pielikumā, Kopienā ieved tādos daudzumos, ka šis process būtu jāuzrauga. Minētā suga tādēļ jāiekļauj Regulas (EK) Nr. 338/97 pielikuma D pielikumā.
(15)
Tirdzniecība ar Harpagophytum spp., kas patlaban ir minētas Regulas (EK) Nr. 338/97 pielikuma D pielikumā, norisinās tā, ka būtu jāuzrauga gan nedzīvu augu materiāla, gan dzīvu augu tirdzniecība. Tādēļ šai ģintij atbilstīgais ieraksts jāgroza, pievienojot attiecīgu norādi.
(16)
Ņemot vērā grozījumu apmēru, skaidrības labad ir lietderīgi pilnībā aizstāt Regulas (EK) Nr. 338/97 pielikumu.
(17)
Šajā regulā paredzētie pasākumi ir saskaņā ar Savvaļas dzīvnieku un augu tirdzniecības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 338/97 pielikumu aizstāj ar šīs regulas pielikumu.
2. pants
Šī regula stājas spēkā trešajā dienā pēc publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 9. augustā.

Labels: 3
20